Държавен вестник, бр. 54, 2016 г., стр. 35

БРОЙ  54	
Д Ъ Р Ж А В Е Н  В Е С Т Н И К 	
СТР.  35  
до директора на Службата, като се прилага 
писмено съгласие/заявление на служителя;
2. предложението по т. 1 се съгласува с ръ­
ководителя на структурата, от която се взема 
цивилният служител (ако това обстоятелство 
е налице), структурата, отговаряща за упра­
влението на човешките ресурси на Службата, 
ресорния заместник-директор на Службата и 
заместник-директора на Службата, отговарящ 
за ресурсното осигуряване;
3. при положително решение на директо­
ра на Службата началникът на структурата, 
отговаряща за управлението на човешките 
ресурси на Службата, изготвя докладна записка 
до директора на Службата за преназначаване 
на длъжност на цивилния служител, която 
се съгласува с ръководителя на структурата, 
където ще бъде назначен;
4. след утвърждаване на докладната за­
писка по т. 3 съответното структурно звено, 
отговарящо за човешките ресурси, изготвя 
проект на заповед или допълнително споразу­
мение към трудов договор за преназначаване 
на служителя на новата длъжност, които се 
подписват от директора на Службата или от 
друго длъжностно лице в рамките на законно 
определените му правомощия. 
Чл. 109. (1) Ако длъжността, на която се 
преназначава цивилният служител, изисква 
по-високо ниво за достъп до класифицирана 
информация от притежаваното от него, ръ­
ководителят, изготвил предложението за на­
значаване на длъжност, изпраща до органа по 
сигурността на Службата искане за издаване 
на разрешение за достъп до съответното ниво. 
(2) Цивилният служител се назначава на 
длъжността по ал. 1 след издаване на необ­
ходимото разрешение за достъп до класифи­
цирана информация.
Чл. 110. (1) Прекратяването на служебни­
те/трудовите правоотношения с цивилните 
служители се извършва със заповед на дирек­
тора на Службата или на друго длъжностно 
лице в рамките на законно определените му 
правомощия. 
(2) При прекратяване на правоотношени­
ето им цивилните служители, изпълнявали 
оперативно-разузнавателна дейност, подписват 
декларация по чл. 43 от Закона за военното 
разузнаване. 
Раздел VI
Служебно/работно време, почивки и отпуски 
на служителите
Чл. 111. (1) Служебното време, почивките и 
отпуските на военнослужещите се определят 
при условията и по реда на нормативните 
актове по чл. 63, ал. 1, актове на министъра 
на отбраната и на директора на Службата.
(2) Работното време, почивките и отпуските 
на цивилните служители се определят при 
условията и по реда на Закона за държавния 
служител, Кодекса на труда, Закона за висшето 
образование, този правилник, други подзаконо­
ви нормативни актове на Министерския съвет 
и на министъра на отбраната, Колективния 
трудов договор в Министерството на отбраната 
и актове на директора на Службата. 
Чл. 112. (1) Нормалната продължителност 
на служебното/работ­ното време на служите­
лите в Службата е 8 часа дневно и 40 часа 
седмично при 5-дневна работна седмица. 
(2) Служебното/работното време в Служ­
бата се отчита подневно.
Чл. 113. (1) Служебното/работното време 
в Службата се определя със заповед на ди­
ректора. 
(2) Директорът на Службата може да оп­
редели различно служебно/работно време от 
установеното по ал. 1 за определени служители 
съобразно спецификата на работата, която 
извършват, както и в териториалните струк­
тури и подчиненото военно формирование.
Чл. 114. (1) Директорът на Службата може 
да установява за някои длъжности, определени 
за заемане от цивилни служители, ненорми­
рано работно време. 
(2) Списъкът на длъжностите, за които се 
установява ненормиран работен ден, се опре­
деля със заповед на директора на Службата.
(3) Цивилните служители с ненормирано 
работно време са длъжни при необходимост 
да изпълняват задълженията си и след изти­
чането на редовното работно време.
(4) В случаите по ал. 3 общата продължител­
ност на работното време не може да нарушава 
непрекъснатата минимална междудневна и 
седмична почивка, установена с Кодекса на 
труда и Закона за държавния служител.
(5) Работата над редовното работно време 
в работни дни се компенсира с допълнителен 
платен годишен отпуск, а работата в почивни 
и празнични дни – с допълнително възна­
граждение за извънреден труд.
(6) Извънредният труд на цивилните служи­
тели се заплаща съгласно Закона за държавния 
служител и Кодекса на труда. 
Чл. 115. (1) Директорът на Службата със 
заповед може да въвежда сумирано изчис­
ляване и отчитане на работното време за 
определени цивилни служители съобразно 
длъжностите, които заемат, и спецификата 
на работата, която извършват. 
(2) Разпределението на работното време в 
рамките на отчетния период се установява с 
график за работа.
Чл. 116. (1) Директорът на Службата може 
да определи специфична организация на слу­
жебното/работното време на служителите, 
чиито постоянни работни места се намират 
във военни формирования или обекти, разпо­
ложени във височинни райони извън населени 
места с надморска височина над 1500 м, при 
спазване на общите правила за осигуряване 
на здравословни и безопасни условия на труд.
(2) Организацията на служебното/работно­
то време и почивката на служителите по ал. 1 
се определят с акт на директора на Службата.